SABC – gedop of geprop?
Fokus met Freek gisteraand – Die program handel oor die invloed wat drank op swanger vroue en hul ongebore babas het…maar die SABC run, voor, tydens en na die insetsel drank advertensies…?
Windstil en glashelder
gil-gil jou eggo
deur jou are het gebruis
'n roepstem is verlore
herenig in jouself
Ek wil 'n Opskrif-Auntie word…
Elsa 'n reisiger, oppad na die vernuwe Robbeneiland waar as almal ver is, en nie meer antwoord nie, is dit hoekom hierdie obsessie met 'n swart vel lyk as elke Christelike land 'n kerk op elke dorp het? (samestelling van voorblad BY van Beeld, 21 Nov 09)
Laatslaapers het tot Maandagoggend (om wakker te word?) terwyl 'n vrou 'n man verdink, maar het steeds g'n antwoord… (samestelling van Beeld hoofblad, 21 Nov 09)
Kernkrag-plan is op pad …Leeue-bydra tot SA toerismesktor terwyl Plattelanders "aftree-advies" benodig, maar die Minister wys egter verskeie uitdagins uit, tewyl die Rand-wiprit? (samestelling van Sake24 – Beeld, 21 Nov 09)
Pak 'n mandjie vir 'n piekniek…(die foto is egter die wenner hier!)…Die man is alleen, net met een glas en 'n bottle bubbly en twee varkore? (sorry ek's nie 'n blomkenner nie)…Die mandjie is gevul met vyf piesangs, twee lemoene, twee halwe French-loaf en 'n hele fokken pynappel!" (Doen Dit – Rapport, 22 Nov 09)
Ekke pleeg nie plagiaat nie…dit is openbare gedrukte nuus soos geneem uit die Rapport en Beeld om 'n woorde-wonder-wêreld uit opskrifte aanleenlik op te tower en te wonder of almal soos ek op die ou-einde van die dag soos Alice in SA voel?
Hier, neem dit weg
half mal verklaar
verbete naak die waarheid
dit is nie minder reg
Bestry die woord
ooglopend oor die water
so sonder woord akkoord
en half gebaar
die sewe spieëls bepleister
word deur die wind vermom
soutloos – wrang
stomme pylvlak het
dwarsdeur die klankgrens
jou eie self verdwaal.
Draadsitters of verklikkers?
Ek moet bieg en verkondig dat ek is die meeste gevalle 'n draadsitter is. Nie omdat ek nie 'n besluit kan neem nie, maar omdat ek gewoonlik beide kante van 'n saak as reg en verkeerd beskou. Een kant moet reg wees vir die ander om verkeerd te wees maar een moet verkeerd wees vir 'n ander om reg te wees, dus kan beide dieselfde tyd reg en verkeerd wees. Ek noem dit "praktiseerende diplomasie" (skuus tog die submarine-Afrikaanse spelling…indien verkeerd)
Wat my egter aan die dink gesit het is die tipe van sitters wat mens kry. Hul word geklasifiseer volgens die draad waarop hul sit, dit sal dan ook natuurlik die taak vir die 'reg en weg' mense vergemaklik om te probeer verstaan hoekom hul juis draadsitters is.
Die Bloudrade. Dit is nou mense soos ek wat nie in wit en swart kan sien nie. Dit word gereken as 'n multipurpose draad wat in enige vorm gebruik kan word.
Die Staaldrade. Hulle is sitters wat geneig is om na regs te leun…Miskien word die draad soms te styf gespan om balans te balanseer en te behou?
Die Doringdraad. Diegene kry net sit so met tussenposes waar en wanneer die saak dit benodig.
Die Lemmetjiesdraad. Dit is alle ander politici wat nie onder die huidige fakkel van unity sit nie.
Die Ogiesdraad. Hierdie word gesien en erken as die belangrikste soort van draad. Jy kan nie kant kies nie want jy staan gewoonlik reeds aan die verkeerde kant van die draad.
Die draad wat wel die meeste gebruik word, op 'n daaglikse basis is die een wat mense verloor as hul swak dienslewering kry of in ry moet staan…